stanford-oval/wikipedia huggingface dataset:
טרכון
הערות שוליים

↑  אונקלוס מתרגם תמיד את "כל חבל הארגב" כ"כָּל בֵּית פֶּלֶךְ טְרָכוֹנָא".
↑  יוסף בן מתתיהו, תולדות מלחמת היהודים ברומאים, ספר א', כ', ד'.
↑  יוסף בן מתתיהו, קדמוניות היהודים, ספר 16, ט', א', 271-272.
↑  יוסף בן מתתיהו, קדמוניות היהודים, ספר 16, ט', ב', 285, 292.
↑  יוסף בן מתתיהו, קדמוניות היהודים, ספר 17, ב', א', 23.
↑  יוסף בן מתתיהו, קדמוניות היהודים, ספר 17, ח', א', 189.
↑  יוסף בן מתתיהו, קדמוניות היהודים, ספר 18, ד', ו'.
↑  יוסף בן מתתיהו, תולדות מלחמת היהודים ברומאים, ספר ב', י', ו'.
↑  יוסף בן מתתיהו, תולדות מלחמת היהודים ברומאים, ספר ב', י"א, ה'.
↑  יוסף בן מתתיהו, תולדות מלחמת היהודים ברומאים, הערות ובאורים לספר ב', י"ב, ח'.
↑  יוסף בן מתתיהו, תולדות מלחמת היהודים ברומאים, ספר ב', י"ב, ח'.
↑  יוסף בן מתתיהו, תולדות מלחמת היהודים ברומאים, ספר ב', י"ז, ד'.
↑  יוסף בן מתתיהו, חיי יוסף, פרק 11.
↑  ספרי דברים, פרק:נא' פסוק:ו'
↑  הרב יהוסף שווארץ, תבואות הארץ, פרק א', חלק ג'.
↑  Parkin W., 1837.A genealogical, chronological, historical and topographical exposition of the tenth chapter of Genesis בגוגל ספרים
| אזורים בארץ ישראל |
| --- | --- | --- |
| רמת הגולן וסביבתה | הר חרמון • טרכון • חורן • הבשן • רמת הגולן |  |
| הגליל והעמקים | הגליל העליון • אצבע הגליל • הגליל המערבי • הגליל התחתון • עמק יזרעאל |  |
| מישור החוף | מישור החוף הצפוני • הכרמל • השרון • מישור חוף יהודה • גוש דן • מישור החוף הדרומי |  |
| הבקע הסורי-אפריקני | בקעת הירדן • עמק החולה • ארץ כינרות • עמק בית שאן • הערבה • בקעת ים המלח |  |
| מרכז שדרת ההר המערבית | השומרון • הרי בנימין • השפלה • יהודה • מדבר יהודה |  |
| שאר עבר הירדן | הגלעד • ארץ המישור • עמון • מואב • הרי אדום |  |
| הנגב | הנגב הצפוני • חבל אשכול (חבל הבשור) • בקעת באר שבע • מכתשים בנגב • הר הנגב • מדבר פארן • הרי אילת |  |
| --- | --- |
בקרת זהויות :  GND: 7684540-0 
נוף בזלתי בלג'אה
טודאי-ג'י

| --- | --- |

היכל הבודהה הגדול
 מידע כללי
 סוג:  provincial temple, מקדש בודהיסטי, chokugan-ji 
 שימוש:  מקדש בודהיסטי
 כתובת:  רחוב זושי-צ'ו מספר אחד, נארה, נארה
 מיקום:  נארה 
 מדינה:  יפן יפן
 מייסדים:  Shōmu, Rōben 
 הקמה ובנייה
 תקופת הבנייה:  החצי הראשון של המאה ה-8 – 752
 תאריך פתיחה רשמי:  752 
 סגנון אדריכלי:  Japanese Buddhist architecture 
 מידות
 שטח:  68.9 הקטאר 
 קואורדינטות:  34°41′21″N 135°50′23″E﻿ / ﻿34.689166666667°N 135.83972222222°E﻿ / 34.689166666667; 135.83972222222
 אתר רשמי (ביפנית)
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט טודאי-ג'י(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט טודאי-ג'י
 
פסל הבודהה מברונזה במקדש. גודלו של כל "תלתל" על ראשו הוא כגודל ראש אנושי
טודאי-ג'י (ביפנית: 東大寺; בתרגום לעברית: המקדש המזרחי הגדול) הוא מקדש בודהיסטי הממוקם בעיר נארה, יפן. היכל הבודהה הגדול שלו (ביפנית: 大仏殿) הוא מבנה העץ הגדול בעולם, והוא מאכלס את פסל הארד הגדול ביותר של הבודהה ואירוקאנה, אשר על פי המסורת היפנית מכונה דאיבוטסו, מונח המתאר פסלי בודהה גדולים וחשובים. המקדש משמש גם כבסיס האם של בית הספר הבודהיסטי קגון. האתר הוכרז בידי אונסק"ו כאתר מורשת עולמית ב-1998 כחלק מסדרת המונומנטים ההיסטוריים של נארה העתיקה.
בקומפלקס המקדש מסתובבים באופן חופשי איילי סיקה מאולפים, אשר בדת השינטו הם נחשבים שליחי האלים עלי אדמות.
היסטוריה > מקור

נהוג לתארך את התחלת בניית קומפלקס טודאי-ג'י הענקי לשנת 728, כאשר שוֹמוּ, קיסר יפן, הקים את קינשאוסן-ג'י כמתנה לנסיך מוטואי, בנו הראשון מבת זוגו מבית פוג'יווארה, קומיושי. הנסיך נפטר שנה לאחר הולדתו.
היסטוריה > שקיעתו

כאשר מרכז הבודהיזם היפני עבר מנארה להר היאי ולמקדש טנדאי, ולאחר מכן נארה איבדה את מעמדה כבירת יפן לטובת קאמאקורה, מעמדו של טודאי-ג'י כסמכות המרכזית בבודהיזם ביפן נפגע מהותית. בדורות מאוחרים יותר, שושלת וינאה נכחדה, חרף ניסיונות להחיותה, ועל כן לא נערכים יותר טקסי הסמכה בטודאי-ג'י.
ארכיטקטורה > המבנה המקורי

ב-743, הקיסר שומו הכריז על חוק, על פיו העם צריך להיות מעורב באופן ישיר בהקמתם של מקדשי בודהה חדשים בכל יפן. זאת בעקבות אמונתו האישית, שעל פיה מעשה מעורר יראת שמיים שכזה יעודד את הבודהה להגן על יפן מפני אסון קרב ובא. הנזיר הבודהיסטי גיוקיו נסע עם תלמידיו ברחבי מחוזות יפן על מנת לבקש תרומות. על פי רישומים המוחזקים בטודאי-ג'י, למעלה מ-2,600,000 בני אדם תרמו לבניית הבודהה הגדול והיכלו. הפסל, אשר גובהו היה כ-16 מטר, התחרה בממדיו הגדולים של בודהה בסין ובקוריאה של אותה תקופה. הפסל הורכב משמונה חלקים, ויציקתו ארכה שנתיים.
בניית הבודהה הושלמה בנארה, ב-751. שנה לאחר מכן קוים טקס "הארה" בנוכחות כ-10,000 בני אדם על מנת לחגוג את השלמת הפסל. הכהן ההודי בודיהסאנה ביצע "הארה" עבור הקיסר שומו. הפרויקט כמעט רושש את כלכלת יפן, תוך כילוי מרבית הברונזה הזמינה באותם הימים. המתחם המקורי הכיל גם שתי פגודות בגובה 100 מטרים, שהיו שניות בגובהן באותם ימים רק לפירמידות במצרים. הן נהרסו ברעידת אדמה.
ארכיטקטורה > שחזורים לאחר תקופת נארה

בשנת 1914 הועברו אל המוזיאון הלאומי של נארה פריטים מה"שוסו אין" (正倉院), בית האוצר של המקדש. פריטים שונים מבית אוצר זה מוצגים במוזיאון בתערוכות מתחלפות. בנוסף, בכניסה למתחם המקדש, הוקם מוזיאון קטן המציג כמה מן האוצרות של המקדש, כגון הפסל "לידת שאקה".
מתחם וגנים

מספר מבנים במתחם טודאי-ג'י שולבו בתפיסה האסתטית הכללית של עיצוב הגנים. ווילות סמוכות נחשבות היום כחלק מהמתחם. חלק מהמבנים האלה פתוחים כיום לציבור. לאורך מאות שנים, המבנים והגנים התפתחו במשותף כחלק בלתי נפרד מקהילת מקדש ייחודית, מתואמת ומשגשגת.
בתרבות

טודאי-ג'י שימש כמקום התרחשות של מספר סרטים ודרמות טלוויזיה ביפן. הוא הופיע גם בסרטו משנות ה-50 של המאה ה-20 של ג'ון ויין, "הברברי והגיישה".
המקדש הופיע גם במשחק Age of Empires II: The Age of Kings של חברת מיקרוסופט.
בתרבות > החוויה המוזיקלית הגדולה

ב-20 במאי 1994 נערך בטודאי-ג'י פסטיבל המוזיקה הבינלאומי "החוויה המוזיקלית הגדולה", בתמיכת אונסק"ו. המופיעים כללו את הפילהרמונית של טוקיו, X Japan, INXS, ג'ון בון ג'ובי, ג'וני מיטשל, בוב דילן ורוג'ר טיילור. המופע שודר ב-55 מדינות, בתאריכים ה-22 במאי וה-23 במאי 1994.
בתרבות > שרה ברייטמן

ב-3 בנובמבר 2010, זמרת הסופרן האנגלייה שרה ברייטמן הופיעה בטודאי-ג'י במסגרת סיבוב הופעות שלה עם תזמורת גדולה. המופע הוקלט ובשלב מאוחר יותר שודר ביפן בידי גוף השידור TBS.
הערות שוליים

1 2  מקדש טודאי-ג'י, באתר ארגון התיירות הלאומי של יפן
↑  נודעים בעברית גם כ"אייל נקוד"
| --- | --- |
בקרת זהויות :  NLI: 987007583111405171  CiNii: DA05140550  GND: 4570185-4  ISNI: 0000 0001 2217 8297  LCCN: n81029658  NDL: 00305304  NLA: 35059321  SUDOC: 130993565  ULAN: 500303470  VIAF: 130192332   WorldCat (עם VIAF): 130192332
טמפונדה קרדיאלית

| --- | --- |

 תחום:  קרדיולוגיה 
 גורם:  סרטן, אי-ספיקת כליות 
 תסמינים:  טכיקרדיה, ורטיגו, קוצר נשימה, שיעול 
 קישורים ומאגרי מידע
 eMedicine:  156951 
 MeSH:  D002305
 סיווגים
 ICD-11:  BB23 
 
טמפונדה קרדיאלית (לבבית) (בעברית: דַּחַס מסב הלב), היא מצב חירום רפואי הנוצר בעקבות התמלאות החלל שבין שכבות כיס הלב (פריקרד) בנוזל כלשהו היוצרת לחץ על שריר הלב ומונעת ממנו כיווץ והרפייה מלאים.
מצב זה עלול להיות קטלני אם הוא לא מטופל במהירות. הסיבות העיקריות להיווצרות טמפונדה קרדיאלית כוללות מחלה גידולית, דלקת קרום הלב מסיבה לא ידועה (אידיופתית) ואי-ספיקת כליות. טמפונדה כזו יכולה להיווצר גם עקב דימום לתוך המרווח הפריקרדיאלי לאחר ניתוח לב, טראומה, או טיפול של חולים הסובלים מדלקת קרום הלב חריפה בנוגדי קרישה המגבירים את הדמם, ומכאן את הסכנה להיווצרות טמפונדה.
הגורמים

הגורמים יכולים להיות קרע באבי העורקים (אאורטה), סרטן ריאות בשלב מתקדם, פציעות חיצוניות באזור הלב, התקף לב (MI), ניתוח לב פתוח, דלקת כיס הלב (פריקרדיטיס), אורמיה וטראומה.
תסמינים קליניים ובדיקות נוספות

קיימים שלושה מאפיינים עיקריים לטמפונדה לבבית הקרויים גם "משולש בק" Beck's) Triad):
תת-לחץ דם
קולות לב חלשים או היעדר קולות לב בהאזנה על ידי סטטוסקופ
התרחבות של ורידי הצוואר
בטמפונדה נגרמת הפרעה למילוי החדרי וכתוצאה מכך יש ירידה בתפוקת הלב. לעיתים מספיקים כ-200cc של נוזל כדי לייצר את הסימפטומים והקליניקה - בעיקר אם הדליפה מתפתחת במהירות; לפעמים ידלפו מעל 2,000 מ"ל, במידה וההתפתחות היא איטית.
באק"ג ניתן לראות ירידה במשרעת (אמפליטודה) מכלול QRS. כמו כן נפוצה תבנית המכונה "Electrical alternans", במסגרתה קיים שינוי במשרעת מכלול QRS בין פעימה לפעימה.
"דופק פרדוקסלי" (Paradoxical pulse) הוא מאפיין נוסף של טמפונדה. במצב זה, נמדד לחץ דם נמוך יותר בשאיפת אוויר (יותר מ-10 מ"מ כספית) מאשר בנשיפת אוויר - כלומר, כשהמטופל שואף אוויר קיים קושי למשש דופק ביד או שהדופק יהיה מוחלש יותר, לעומת בזמן נשיפה (באדם בריא יש באופן נורמלי ירידה בלחץ דם סיסטולי בזמן שאיפה עד כ-10 מ"מ כספית אך בטמפונדה הירידה משמעותית יותר). הסיבה לכך היא המכניזם: בטמפונדה - שני חדרי הלב עטופים בשק אשר מתמלא בנוזל ומונע מהם להתרחב; בעת שאיפת אוויר, יש עליה בזרימת הדם לחדר ימין והוא מתרחב על חשבון חדר שמאל, וכתוצאה מכך יש ירידה בנפח האפקטיבי של דם שיוצא מחדר שמאל לשאר הגוף - ולכן קיים קושי במישוש הדופק בזמן שאיפה. מצב זה יכול להתרחש לא רק בטמפונדה לבבית אלא גם אצל כשליש מן החולים הסובלים מפריקרדיטיס קונסטרוקטיבי, וכן במצבים של תסחיף ריאתי (Pulmonary edema) ומחלות ריאה חסימתיות (COPD).
טיפול

טמפונדה לבבית היא מצב מסכן חיים המחייב פינוי מיידי לבית חולים. הטיפול הרפואי הראשוני יכלול בירור הגורם לטמפונדה, חמצן, החדרת נוזלים דרך הוריד (עירוי) להעלאת לחץ הדם וייתכן ויינתנו אף תרופות המגבירות את יכולת הכיווץ של הלב, כדי להגדיל את המרווח בין הסיסטולה (כיווץ הלב) לדיאסטולה (התרפות הלב). פעולות רפואיות אלו ניתנות לביצוע על ידי צוותי רפואת חירום בשטח, במסגרת טרום-אשפוזית. פעולות מתקדמות יותר, שניתן לבצע רק בבי"ח, הן ניקוז הנוזל מאזור הלב בפרוצדורה הנקראת ניקור פריקרדיאלי, או אף כריתת חלק מכיס הלב על מנת לאפשר ללב להתרחב שוב כראוי.
סיבוכים אפשריים

אי ספיקת לב
בצקת ריאות על רקע אי ספיקת הלב
הידרדרות לשוק קרדיוגני (הלם לבבי)
ראו גם

תפליט פריקרדיאלי
הערות שוליים

↑  דַּחַס מֵסַב הַלֵּב במילון רפואה (תשנ"ט), באתר האקדמיה ללשון העברית
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יהונתן שולדבראנד

| --- | --- |

 לידה:  2 באוגוסט 1983 (בן 41) אמירים, ישראל
 עמדה:  פאוור פורוורד
 גובה:  2.04 מטר
 מספר:  9, 83
 קבוצות כשחקן
 2000–2001  2002–2003   2003–2005   2005–2006   2006   2006–2007   2007–2008   2008–2009   2009–2010   2011–2015   2015–2016   2016–2018   2018–2021   2021:  מכבי כרמיאל   א.ס. רמת השרון   הפועל גליל עליון   א.ס. רמת השרון   סודרטלי קינגס   קובולה קובוט   סודרטלי קינגס   קליניקאס רינקון   מלייה   הפועל תל אביב מכבי אשדוד באר טוביה  עירוני נהריה   הפועל אילת   הפועל תל אביב
 
יהונתן שולדבראנד (בשוודית: Jonathan Skjöldebrand; נולד ב-2 באוגוסט 1983) הוא כדורסלן עבר ישראלי-שוודי אשר שיחק בעמדת הפאוור פורוורד. אביו הוא שחקן העבר השוודי לורנס שולדבראנד, שהשתקע בישראל.
ביוגרפיה

שולדבראנד נולד במושב אמירים. אביו, לורנס שולדבראנד, הגיע משוודיה בשנות השבעים כשחקן כדורסל זר, שיחק בהפועל רמת גן בתקופת היותה קבוצת צמרת ובהפועל עפולה, נישא לישראלית, התגייר והשתקע בישראל. שולדבראנד נשוי לזמרת הספרדייה לורה, ולהם בת.
קריירה

שולדבראנד החל לשחק כדורסל בקבוצות הילדים והנוער של הפועל סאסא והפועל גליל עליון. בתקופת שירותו בצה"ל החל לשחק בא.ס. רמת השרון אך לאחר זמן קצר עבר להפועל גליל עליון. הוא הושאל לעונה אחת לא.ס. רמת השרון, וכשחזר חתם בקבוצת סודרטלי קינגס השוודית. בסיום העונה, עבר שולדבראנד להתאמן זמנית בקבוצת קובוט קובולה הפינית בעקבות בעיות מס בשוודיה, אך בתחילת העונה חזר לשוודיה, ושיפר את הממוצעים שלו, דבר שעזר לו לקבל זימון לאולסטאר השוודי.
בעקבות הצלחתו, חתם בסיום עונת 2007/2008 לקליניקאס רינקון הספרדית. בקבוצה מליגת המשנה קלע שולדבראנד 8 נקודות ו-2 ריבאונדים למשחק בממוצע, ועזר לקבוצה להגיע לחצי הגמר בפלייאוף של אותה עונה. בסיום אותה עונה עבר למלייה הספרדית, אך נפצע ומיעט לשחק.
שולדבראנד חזר לישראל לקראת ליגת הקיץ ב-2011 והשיג ממוצעים של 13.3 נק', 9.3 כדורים חוזרים ו-3.3 אסיסטים בממוצע למשחק. יכולתו הטובה משכה את תשומת לבו של מאמן הפועל תל אביב, ארז אדלשטיין, שהחתים אותו בקבוצה. שולדבראנד פתח את העונה טוב[דרושה הבהרה], אך מיעט לשחק בהמשך העונה. בשמינית גמר גביע המדינה קלע 16 נקודות מול הפועל גלבוע גליל, דבר שקיבע אותו בחמישייה הפותחת. לאחר עלייתה לליגת העל המשיך לשחק בהפועל, ובעונתו השלישית בקבוצה שיפר את משחק ההגנה והפך לאחד השחקנים הבולטים בקבוצתו בפרט ובקרב השחקנים הישראליים בליגת העל בכלל[דרוש מקור].
בעונת 2012/2013 האריך את החוזה שלו לשנתיים בהפועל תל אביב. במחזור ה-8 בליגת ווינר, אירעה במהלך הדרבי התל אביבי תקרית בין שולדבראנד לגיא פניני ממכבי תל אביב, כאשר פניני קילל את שולדבראנד וכינה אותו בכינויי גנאי חריפים (פניני הורחק מחמישה משחקים, נקנס גם ב-100,000 ש"ח ונשלל ממנו תפקיד קפטן קבוצתו). בחודש אוגוסט 2015 חתם במכבי אשדוד באר טוביה מליגת העל.
בחודש יוני 2016, חתם בקבוצת עירוני נהריה מליגת העל, איתה הגיע לרבע גמר היורופקאפ ולפלייאוף ליגת ווינר סל. בעונת 2017/2018 מונה לקפטן הקבוצה.
ביולי 2018 חתם בהפועל אילת.
באוגוסט 2021 חתם בהפועל תל אביב ובדצמבר אותה שנה פרש עקב פציעה.
לאחר פרישתו, עבר שולדבראנד להתגורר במלאגה שבספרד.
הערות שוליים

↑  יעל שחרור, פניני הודח מתפקיד הקפטן והושעה ממכבי ת"א, באתר ynet, 3 בדצמבר 2012
רז שכניק, רפאל נאה, גיא פניני: "מה אתם רוצים, שאכנס לכלא?", באתר ynet, 8 בדצמבר 2012
↑  אור שקדי‏, נודד דרומה: יהונתן שולדבראנד חתם בהפועל אילת, באתר וואלה, 4 ביולי 2018
↑  אור שקדי‏, בשל פציעות: יהונתן שולדבראנד הודיע על פרישה מכדורסל, באתר וואלה, 19 בדצמבר 2021
↑  נועה פופלינגר, שליחת ערוץ הספורט למלאגה, ‏מכורים לרגעים איתה: מבט לתוך טירוף אוהדי הפועל ירושלים במלאגה, באתר ערוץ הספורט, 14 במאי 2023
יום האהבה (סרט)

| --- | --- |

כרזת הסרט
 בימוי:  גארי מרשל 
 הופק בידי:  סמואל ג'יי. בראון
 תסריט:  קתרין פאגייט 
 עריכה:  ברוס גרין 
 שחקנים ראשיים:  ג'סיקה אלבה   ג'סיקה בייל   אשטון קוצ'ר   בראדלי קופר אריק דיין פטריק דמפסי טיילור סוויפט טיילור לאוטנר
 מוזיקה:  ג'ון דבני 
 צילום:  צ'ארלס מינסקי 
 מדינה:  ארצות הברית 
 חברת הפקה:  ניו ליין סינמה 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 12 בפברואר 2010
 משך הקרנה:  124 דקות
 שפת הסרט:  אנגלית 
 סוגה:  קומדיה רומנטית, סרט להט"בי 
 תקציב:  $52,000,000
 הכנסות:  $216,485,654
 הכנסות באתר מוג'ו:   valentinesday
 סרט הבא:  סילבסטר בניו יורק
 www.valentinesdaymovie.com
 דף הסרט ב־IMDb
 
יום האהבה (באנגלית: Valentine's Day) הוא סרט קולנוע אמריקאי מסוגת הקומדיה בבימויו של גארי מרשל, אשר יצא לאקרנים בפברואר 2010. את התסריט כתבה קתרין פאגייט. הסרט עוסק בהתמודדותם של מספר זוגות זה עם זה במהלך חג האהבה.
בסרט מככבים שחקנים הוליוודים ידועים רבים: אשטון קוצ'ר, ג'ניפר גארנר, טופר גרייס, אן האת'וויי, ג'יימי פוקס, ג'סיקה בייל, אריק דיין, פטריק דמפסי, בראדלי קופר, אמה רוברטס, הקטור אליזונדו, שירלי מקליין, קארטר ג'ניקס, קווין לטיפה, טיילור לאוטנר, טיילור סוויפט, ג'ורג' לופז, ג'וליה רוברטס, ברייט רובינסון, ג'סיקה אלבה וקתי בייטס.
הסרט גרף במהלך השבוע הראשון להקרנתו כ-52.4 מיליון דולר, ובהמשך חצה את רף ה-200 מיליון דולר.
בדצמבר 2011 יצא הסרט "סילבסטר בניו יורק" שהוא סרט ההמשך ליום האהבה בכיבובם של ליאה מישל, אשטון קוצ'ר, זאק אפרון, מישל פייפר, שרה ג'סיקה פרקר ובון ג'ובי. את נעימת הנושא של הסרט "Today Was a Fairytale", כתבה וביצעה טיילור סוויפט.
יחסי אפגניסטן–טורקמניסטן

| יחסי אפגניסטן–טורקמניסטן |
| --- | --- |
אפגניסטן: טורקמניסטן


אפגניסטן: טורקמניסטן
שטח (בקילומטר רבוע)
652,230: 488,100
אוכלוסייה
42,945,992: 7,525,648
תמ"ג (במיליוני דולרים)
14,502: 59,887
תמ"ג לנפש (בדולרים)
338: 7,958

יחסי אפגניסטן–טורקמניסטן הם היחסים הדיפלומטיים הרשמיים שבין האמירות האיסלאמית של אפגניסטן ובין טורקמניסטן.
היסטוריה

לאחר תבוסת הטליבאן ששלט באפגניסטן, החלו לנסוק הקשרים בין המדינות, כאשר החל משנת 2015 התהדקו היחסים, וכללו שורת ביקורים דיפלומטים, שיתופי פעולה כלכליים, ושיתוף שיטות מלחמה בפשע וטרור. דבר שתורם לשיתוף פעולה זה הוא הדמיון בבעיות איתן מתמודדות המדינות (המלחמה בטרור, רדיקליזם, סמים, עוני ומחסור במשרות עבודה).
נשיאי שתי המדינות, גורבנגולי ברדימוחמדוב ואשרף גאני אחמדזאי, אף חתמו על מספר הסכמים לשיתוף פעולה כולל במספר רחב של נושאים (חיבור המדינות למרכז אסיה באמצעי תחבורה, גז, ייצור אנרגיה, שיתוף פעולה מדעי, קשרי תעופה ושמירה על הגבול המשותף).
כלכלה

בין המדינות קיימים יחסים בילטרליים פוריים. בין היתר:
בשנת 2018, התנהל קשר בין המדינות בנוגע לצינור גז, המחבר ארבע מעצמות באזור (הודו, פקיסטן, אפגניסטן וטורקמניסטן).
טורקמניסטן מסייעת רבות לאפגניסטן, בין היתר על ידי משלחות מזון וציוד רפואי.
נציגויות דיפלומטיות

טורקמניסטן מיוצגת באפגניסטן על ידי שגרירות שהיא מחזיקה בקאבול, בירת אפגניסטן.
אפגניסטן מיוצגת בטורקמניסטן על ידי שגרירות שהיא מחזיקה באשגבאט, בירת טורקמניסטן.
יונת כתר מערבית

| יונת כתר מערבית |
| --- | --- |
 יונת כתר מערבית
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יונאים
תת־סדרה:: תרופודה
משפחה:: יוניים
סוג:: יונת כתר
מין:: יונת כתר מערבית
שם מדעי
 Goura cristata ‏פאלאס, 1764

יונת כתר מערבית (שם מדעי: Goura cristata), הידועה גם בשמות יונת כתר מצויה ויונת כתר כחולה, היא מין של יונה המצוי בפפואה המערבית, הנמצאת בחלק המערבי של האי גינאה החדשה.
מאפיינים

יחד עם קרובותיה יונת כתר ויקטוריה ויונת כתר דרומית, מהווה יונת הכתר המערבית את אחד מזני היונים הגדולים בעולם. חזותה מרשימה: צבע נוצותיה כחול-אפרפר עם כתמים חומים באזור חיבור הכנף ופס לבן לאורך הכנף. יש לה ציצית כחולה דמוית תחרה לאורך ראשה ונוצות כהות מסביב לעיניה.
הזכרים והנקבות דומים מאוד במראם, פרט לכך שהזכרים בדרך כלל גדולים מהנקבות. אורכה הממוצע הוא 70 ס"מ ומשקלה הממוצע 2.1 ק"ג.
יונת הכתר המערבית חיה באזורי השפלה של יערות הגשם במערב גינאה החדשה, וחיה בעיקר בקרבת ביצות. מינים אחרים של יונת הכתר מאכלסים אזורים אחרים של האי.
תזונתה מורכבת בעיקר מפירות ומזרעים.
הנקבה מטילה עד ביצה אחת לחודש, דוגרת עליה במשך חודש, ובמשך 11 חודשים נוספים מטפלת בגוזל ודואגת לו למזון.
יונת הכתר המערבית ניצודה בעיקר למטרות מזון, מסחר ושימוש בנוצותיה המרהיבות. עקב ציד נרחב, הרס מתמשך של בית הגידול שלה, ותפוצתה המוגבלת באזור מצומצם, נמצאת יונת הכתר המערבית ברשימה האדומה של ה-IUCN, הכוללת מינים בסכנת הכחדה, והיא מסווגת כמין פגיע (VU).
פרטים מהמין מצויים באגף הטרופי ובחצר האוסטרלית של גן החיות התנ"כי בירושלים.
הערות שוליים

↑  יונת כתר מערבית באתר הרשימה האדומה של IUCN
יונת כתר מערבית בגן החיות התנ"כי, אוקטובר 2011
יוזף קרל, ארכידוכס אוסטריה

יוזף קרל, ארכידוכס אוסטריה (בגרמנית: Josef Karl von Österreich; ‏2 במרץ 1833 – 13 ביוני 1905), היה בנו של הארכידוכס יוזף, פלטין הונגריה, ואביו של יוזף אוגוסט, ארכידוכס אוסטריה, שהיה מפקד בכיר בצבא האוסטרו-הונגרי במלחמת העולם הראשונה.
ביוגרפיה

יוזף קרל נולד ב-2 במרץ 1833 בפרשבורג, לארכידוכס יוזף, פלטין הונגריה ולמריה דורותיאה, דוכסית וירטמברג בתם של לודוויג, דוכס וירטמברג והנרייטה, נסיכת נסאו-ויילבורג.
כמו רבים מחברי בית המלוכה, התגייס יוזף קרל נכנס לצבא האוסטרי, ובשנת 1860 הועלה לדרגת גנרל מיור. ב-12 במאי 1864 התחתן יוזף קרל עם קלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן, ממנה נולדו לו 7 ילדים. יוזף קרל נשאר בצבא עד לשנת 1874, ופרש בדרגת גנרל חיל הפרשים. יוזף קרל היה אדם אינטליגנטי אשר התעניין מאוד בתולדות הונגריה ובשפה ההונגרית, וכן כתב מדי פעם גם על השפה הרומנית.
ב-2 במרץ 1905 מת יוזף קרל בפיומה, והוא בן 72 שנים.
משפחתו

ב-12 במאי 1864 התחתן יוזף קרל עם קלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן, ממנה נולדו לו 7 ילדים:
אליזבת קלמנטינה, ארכידוכסית אוסטריה (1865–1866)
מריה דורותיאה, ארכידוכסית אוסטריה (1867–1932), התחתנה עם פיליפ, דוכס אורליאן
מרגרטה קלמנטינה, ארכידוכסית אוסטריה (1870–1955), התחתנה עם אלברט, נסיך טורן וטקסיס השמיני
יוזף אוגוסט, ארכידוכס אוסטריה (1872–1962), התחתן עם אוגוסטה מריה, נסיכת בוואריה
לאז'לו, ארכידוכס אוסטריה (1875–1895)
אליזבת קלוטילדה, ארכידוכסית אוסטריה (1883–1958)
קלוטילדה, ארכידוכסית אוסטריה (1884–1903)
יונת סיישל כחולה

| יונת סיישל כחולה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יונאים
תת־סדרה:: תרופודה
משפחה:: יוניים
סוג:: יונה כחולה
מין:: יונת סיישל כחולה
שם מדעי
 Alectroenas pulcherrimus ‏סקופולי, 1786

יונת סיישל כחולה (שם מדעי: Alectroenas pulcherrimus) היא עוף ממשפחת היוניים ומהסוג יונה כחולה החיה על עצים באיי סיישל שבאוקיינוס ההודי ממזרח לאפריקה.
מאפיינים

היונה מגיעה לאורך 25 ס"מ והיא בעלת גוף כחול כהה עם חזה וראש לבנים ובעלי נוצות רחבות וציצות מאחורי ראשה הבולטות כאשר היא מתרגשת. הפנים צבועות באדום עז, הרגליים אפורות והמקור צהוב וקטן. הצעירים בעלי ראש אפור כהה עם כתר מאחורי הראש והגוף בעל כנפיים ירקרקות וגוף חום כהה עם צהוב חיוור.
היונה חיה בטבע באיי סיישל שממזרח לאפריקה. היא חיה ביערות בעיקר באיים דניס, אי הציפורים, אריד וקוריוס. בעבר צדו הרבה את היונים הללו אך הציד נפסק והיונים התרבו מאוד.
אלו יונים אוכלי פירות וזרעים החיים ביחידות או בזוגות ומעופפים בצמרות היערות באיים. לתצוגת החיזור הזכרים פורעים את ראשיהם ומפתלים אותם לאחור וכן מנענעים את כנפיהם. הם מקננים בדרך כלל על עצים או שיחים ומטילים ביצה אחת או שתיים. הביצה בוקעת כעבור 21 יום. בניגוד לשאר היוניים הם מעכלים ושוברים את הזרעים בקיבתם והלשלשת שלהם אינה שופעת כמו של שאר היונים.
הערות שוליים

↑  יונת סיישל כחולה באתר הרשימה האדומה של IUCN
יהוסף האזובי

רבי יהוסף בן חנן בן נתן האזובי מפרפיניאן היה מגדולי חכמי יהדות פרובנס ופייטניה במאה ה-13. מכונה גם בקצרה בן חנן.
ביוגרפיה

נולד לרבי חנן בן נתן האזובי, חי ופעל בפרפיניאן. הוא היה אביו של רבי שמואל האזובי ורבו של רבי אברהם בדרשי.
רבי טודרוס בן יהודה אבולעפיה כתב עליו: "אזוב יכנוהו, ומה נעים אזוב ארזים לא עממוהו".
כתביו

"קערת כסף" - שיר בן 130 חרוזים (כמנין השקלים ששקלו קערות הכסף בנדבת הנשיאים למשכן - במדבר ז, יג), שבהם הוא מעורר את בנו ר' שמואל ללכת בדרך התורה ולהגות בה תמיד.
"ספר מילואים" - הספר הוזכר בשו"ת הרשב"א לרבי שלמה בן אברהם אבן אדרת ותוכנו אינו ידוע
"אגיד חסדי הא-ל" - זולת לחג השבועות.
"אזכור ימים מקדם" - על עשרת הרוגי מלכות.
"איה נא חסדיך ה'" - סליחה.
לקריאה נוספת

חיים שירמן, השירה העברית בספרד ובפרובאנס, ספר שני, חלק א': מיוסף קמחי עד יהוסף האזובי; מבחר שירים וסיפורים מחורזים ערוכים ומבוארים בצירוף מפתחות וציורים, בידי חיים שירמן, ירושלים: הוצאת מוסד ביאליק; תל אביב: הוצאת דביר, ה'תשי"ז, 1956.
הערות שוליים

↑  חיד"א, "שם הגדולים", מערכת ספרים, אות מ'
↑  מהדורה שנייה מתוקנת, תשכ"א-1960; תשל"ב; תשס"ו-2006.
| --- | --- |
בקרת זהויות :  NLI: 987007261072705171  GND: 1089630883  ISNI: 0000 0000 5319 7821  LCCN: nr95019119  VIAF: 23309685   WorldCat (עם VIAF): 23309685
יוטא בקנטאור

| --- | --- |
   
 מיקומו של ι בקנטאור בקבוצת קנטאור
 נתוני תצפית
 קבוצת כוכבים:  קנטאור
 שמות נוספים:  גליזה 508.1,‏ HD 115892
 סוג:  כוכב הסדרה הראשית לבן
 בהירות נראית:  2.73
 סיווג ספקטרלי:  A2 V
 עלייה ישרה:  13ʰ 20ᵐ 35.82ˢ מילי-שניות קשת בשנה
 נטייה:  ‏44.24″ ‏42′ ‏36°‏- מילי-שניות קשת בשנה
 מאפיינים פיזיים
 בהירות מוחלטת:  1.45
 מרחק:  58.7  שנות אור 18  פארסק
 רדיוס:  1.7 רדיוסי שמש
 מסה:  2.5 מסות שמש
 עוצמת הארה:  פי 22 מהשמש
 טמפרטורה:  8,600 K
 מהירות סיבוב:  90 ק"מ/שנייה
 גיל:  350 מיליון שנים
 מהירות רדיאלית:  0.1 קילומטר בשנייה
 תנועה עצמית:  287 מילי-שניות קשת בשנה
 היסט:  56.0571±1.1147 אלפיות של שניות קשת
ι בקנטאור (נקרא גם גליזה 508.1) הוא כוכב בולט בקבוצת הכוכבים קנטאור במרחק של קרוב ל-60 שנות אור ממערכת השמש עם בהירות נראית מדרגה 2.73. הכוכב נמצא בחלק הצפוני של קבוצת קנטאור, מה שמאפשר לצפות בו מדרום אירופה והמזרח התיכון, אך אף על פי כן הוא לא קיבל שם משלו. במרחק זוויתי של כ-6.4 מעלות מדרום לכוכב, בערך על הקו המחבר אותו עם הכוכב ε בקנטאור נמצאת גלקסיית הרדיו קנטאור A‏ (NGC 5128), כך שניתן להיעזר בו על מנת לאתרה. כשליש מעלה ממזרח-צפון-מזרח לכוכב נמצאת הגלקסיה NGC 5102.
מאפיינים

ι בקנטאור הוא כוכב הסדרה הראשית לבן עם סיווג ספקטרלי A2 V, מסתו כפעמיים וחצי מסת השמש ורדיוסו כ-1.7 רדיוסי שמש. טמפרטורת פניו היא כ-8,600 קלווין והוא מאיר בעוצמה של למעלה מפי 20 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול. מדידות בתחום התת-אדום מראות שאת הכוכב מקיפה דיסקה של חומר קר במרחק של כ-6 יחידות אסטרונומיות והועלתה השערה שבתוכה נוצרים כוכבי לכת, אך לא נמצאו ראיות לקיומו של כוכב לכת כזה. המתכתיות של ι בקנטאור נמוכה יחסית לזו של השמש ושכיחות היסודות הכימיים הכבדים מהליום בו היא כשליש מזו של השמש.
לכוכב תנועה עצמית גדולה יחסית של כרבע שניית קשת בשנה ולעומת זאת מהירותו הרדיאלית היא כמעט 0, כך שלמעשה הוא נע במהירות של כ-30 קילומטר בשנייה בכיוון ניצב לקו הראייה אליו. בשל קרבתו הכוכב נכלל בקטלוג גליזה לכוכבים קרובים.